430 പേര്ക്കു കോവിഡ് മലപ്പുറം: ജില്ലയില് ഇന്നലെ ആരോഗ്യ മേഖലയില് പ്രവര്ത്തിക്കുന്ന ഒരാള്ക്കുള്പ്പെടെ 430 പേര്ക്കു കോവിഡ്19 സ്ഥിരീകരിച്ചു. 6.50 ശതമാനമാണ് ടെസ്റ്റ് പോസിറ്റിവിറ്റി നിരക്ക്. 415 പേര്ക്കു നേരിട്ടുള്ള സന്പര്ക്കത്തിലൂടെയും 11 പേര്ക്കു ഉറവിടമറിയാതെയുമാണ് രോഗം ബാധിച്ചത്. കൂടാതെ ഇതര സംസ്ഥാനങ്ങളില് നിന്നെത്തിയ മൂന്നു പേര്ക്കും വൈറസ് ബാധിച്ചിട്ടുണ്ട്. 503 പേരാണ് ഇന്നലെ കോവിഡ് മുക്തരായത്. ഇതോടെ ജില്ലയിലെ രോഗമുക്തരുടെ എണ്ണം 5,57,135 ആയി. 18,907 പേരാണ് നിരീക്ഷണത്തില് കഴിയുന്നത്. 5,366 പേര് വിവിധ കേന്ദ്രങ്ങളിലായി ചികിത്സയിലുണ്ട്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 491 പേരാണ് കഴിയുന്നത്. കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 12 പേരും 26 പേര് കോവിഡ് സെക്കന്റ് ലൈന് ട്രീറ്റ്മെന്റ് സെന്ററുകളിലും ശേഷിക്കുന്നവര് വീടുകളിലുമാണ് കഴിയുന്നത്. കോവിഡ് പോസിറ്റീവായി മൂന്നു മാസം കഴിയാത്തവര്, ആരോഗ്യ കാരണങ്ങളാല് തത്കാലം വാക്സിന് എടുക്കാന് സാധിക്കാത്തവര്, നിലവില് സ്ഥലത്തില്ലാത്തവര് എന്നിവരൊഴികെ അര്ഹരായ എല്ലാവരും വാക്സിനേഷന് നടപടികള് പൂര്ത്തീകരിക്കണമെന്നു ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. ജില്ലയില് ഇതുവരെ 39,41,164 ഡോസ് കോവിഡ് വാക്സിനാണ് വിതരണം ചെയ്തത്. ഇതില് 28,82,241 പേര്ക്ക് ഒന്നാം ഡോസും 10,58,923 പേര്ക്ക് രണ്ട് ഡോസ് വാക്സിനുമാണ് നല്കിയത്. ഇനിയും വാക്സിന് ലഭിക്കാന് ബാക്കിയുള്ളവര് അതത് ആരോഗ്യകേന്ദ്രത്തിലെ മെഡിക്കല് ഓഫീസര്, ആരോഗ്യപ്രവര്ത്തകര് എന്നിവരുമായി ബന്ധപ്പെടണമെന്നു ഡിഎംഒ അറിയിച്ചു.